Failaka  
فيلكاView and modify data on Wikidata Failakan sijainti

|  |  |
| --- | --- |
| Muut nimet | 
Faylaka, Failaka Island, |
| Sijainti | 
29°26′26″N, 48°20′5″EKuwait |
| Vesialue | 
Kuwaitinlahti |
| Korkein kohta | 
10 mView and modify data on Wikidata  |
| Pinta-ala | 
44 km²  |

Väestö| Asukasluku | 
5800 (1985) |
| Luokitus | 
Maailmanperinnön aieluettelon kohde (27. helmikuuta 2013)View and modify data on Wikidata  |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Failaka** (myös **Faylaka**, arab. جزيرة فيلكا‎) on Kuwaitille kuuluva saari Persianlahdella.

Maantiede
---------

Kaupunki Failakalla vuonna 2008
Failaka sijaitsee Kuwaitinlahden suulla Persianlahdessa 20 kilometriä koilliseen Kuwait Citystä. Failaka on noin 12 km pitkä ja kuuden kilometrin levyinen. Maasto on laakeaa lukuun ottamatta pientä kukkulaa sen länsiosassa. Failaka on yhteydessä Kuwait Cityyn merenalaisella putkella, jonka kautta se saa makeaa vettä, sekä sähkökaapeleilla.

Historia
--------

Saaren vanhoja rakennusten raunioita.
Failaka-nimi on peräisin kreikan sanasta "fylakio", joka tarkoittaa vartiopaikkaa. Ennen kreikkalaisten saapumista saarella oli pronssikautisen Dilmun-sivilisaation asutusta. Varhaisimmat merkit asutuksesta on ajoitettu noin vuoteen 2000 eaa. Pronssikautista asutusta on ollut saaren lounaisosassa. Paikalta on löytynyt runsaasti astioiden sirpaleita joista ainakin osa on peräisin Etelä-Mesopotamiata ja mahdollisesti muinaisesta Sumerista. Eräässä sirpaleessa on kaiverrus, jossa mainitaan Inzakin temppeli. Inzak oli puolestaan erityisesti Dilmunin alueeseen liitetty jumala, jonka perusteella nykyisen Kuwaitin alueen voidaan olettaa kuuluneen muinaiseen Dilmuniin.

Arkeologisia löytöjä on tehty myös saaren hellenistiseltä kaudelta. Varhaisin kreikkalainen siirtokunta saarella on peräisin ajanjaksolta 300–200 eaa. Paikalta löytyi myös kreikkalaisia kirjoituksia, kuten Susan kreikkalaiselta satraapilta 200-luvulla eaa. saatu käsky siirtää Artemiksen temppeliä ja perustaa gymnasion. Artemis saattaa olla verrannollinen Dilmunin jumalatar Ninsikillaan, joka esiintyy myös sumerilaisessa mytologiassa. Myöhemmäksi ajoitettuihin löytöihin lukeutuu esimerkiksi kirkko al-Qusurin alueelta saaren keskiosasta. Kirkko on perustettu ehkä 600-luvulla jaa. ja se hylättiin seuraavalla vuosisadalla.

Irak miehitti saaren Persianlahden sodassa 1990 ja se oli pisimpään miehitettynä ollut alue Kuwaitista. Ennen Persianlahden sotaa saarella oli noin 5 800 asukasta ja turismi saarelle oli suhteellisen vilkasta. Irakin miehityksen aikana valtaosa saaren siviiliväestöstä pakeni mantereelle. Vain harvat asukkaista palasivat saarelle sodan jälkeen.

Lähteet
-------

1. 1 2 3 4  *Weilin + Göösin Tietosanakirja 1*, s. 446. Gütersloh: Weilin + Göös, 1992.
2. 1 2  Kuwait's Islands *kuwaitembassy.us*. Embassy of the State of Kuwait.  Arkistoitu 4.3.2016. Viitattu 5.1.2012. (englanniksi)
3. 1 2 3  Neil Arun: Alexander's Gulf outpost uncovered.  7. elokuuta 2007. BBC. Viitattu 5.1.2012. (englanniksi)
4. 1 2  William G. Dever, Carol L. Meyers, James D. Muhly, Dennis Pardee, James A. Sauer: *The Oxford Encyclopedia of Archaeology in the Near East*, s. 297-298. Volume 2. Oxford University Press, 1997. ISBN 0-19-506512-3. (englanniksi)

Aiheesta muualla
----------------

* Kuvia tai muita tiedostoja aiheesta **Failaka** Wikimedia Commonsissa